Zápisnica zo 63. zasadnutia Súdnej rady Slovenskej republiky,
ktoré sa konalo 30. augusta 2011 v Omšení

Prítomní:

1)	JUDr. Štefan Harabin  
2)	JUDr. Ľudmila Babjaková
3)	JUDr. Jana Bajánková 
4)	Prof. JUDr. Alexander Bröstl, CSc. 
5)	Doc. JUDr. Mária Bujňáková, CSc. - ospravedlnená
6)	JUDr. Igor Burger - ospravedlnený
7)	JUDr. Ján Burik 
8)	JUDr. Ida Hanzelová 
9)	JUDr. Peter Hulla
10)	JUDr. Jozef  Janík 
11)	JUDr. Helena Kožíková 
12)	JUDr. Anna Marková 
13)	JUDr. Bohumil Novák 
14)	JUDr. Juraj Sopoliga 
15)	JUDr. Gabriela Šimonová 
16)	JUDr. Daniela Švecová 
17)	JUDr. Mária Usačevová 
18)	JUDr. Jozef Vozár, CSc. 

Ing. Anna Žatková – vedúca Kancelárie Súdnej rady Slovenskej republiky

63. rokovanie Súdnej rady Slovenskej republiky otvoril a viedol predseda Súdnej rady Slovenskej republiky (ďalej len "súdna rada") a zároveň skonštatoval, že súdna rada je uznášaniaschopná.  

Návrh programu zasadnutia bol členom súdnej rady predložený v písomnej podobe:

1.	Voľba podpredsedu Najvyššieho súdu Slovenskej republiky (SR 6/2011)

2.	Predloženie právoplatných rozsudkov týkajúcich sa JUDr. Evy Koczánovej, sudkyne Okresného súdu Levice ( SR 19/2011)

3.	„Správa o výsledkoch vnútornej revízie na Okresnom súde Žilina“                       (SR 11/2011) 

4.	Návrh novely Rokovacieho poriadku Súdnej rady Slovenskej republiky
5.	Oznámenie ministerky spravodlivosti Slovenskej republiky o zrušení voľných miest sudcov na okresných súdoch

6.	Žiadosť JUDr. Ondreja Kekeňáka, sudcu Okresného súdu Piešťany, o preloženie na výkon funkcie sudcu na Okresný súd Brezno (1 Ksr 134/2011)

7.	Žiadosť JUDr. Petra Kvietka, sudcu Okresného súdu Revúca, o preloženie na výkon funkcie sudcu na Okresný súd Brezno (1 Ksr 150/2011)

8.	Žiadosť JUDr. Natálie Kollárikovej, sudkyne Okresného súdu Piešťany, o preloženie na výkon funkcie sudcu na okresný súd Bratislava V                            (1 Ksr 130/2011)

9.	Žiadosť JUDr. Barbory Štefanovej, sudkyne Okresného súdu Partizánske, o preloženie na výkon funkcie sudcu na Okresný súd Trenčín (1 Ksr 129/2011)

10.	Žiadosť JUDr. Beaty Gešvantnerovej, sudkyne Okresného súdu Zvolen, o preloženie na výkon funkcie sudcu na Okresný súd Prievidza (1 Ksr 135/2011)

11.	Žiadosť JUDr. Jany Jarošovej, sudkyne Okresného súdu Trenčín, o preloženie na výkon funkcie sudcu na Okresný súd Piešťany (1 Ksr 142/2011) 

12.	Žiadosť JUDr. Andrey Gindlovej, sudkyne Okresného súdu Bánovce nad Bebravou, o preloženie na výkon funkcie sudcu Okresný súd Žiar nad Hronom               (1 Ksr 144/2011)

13.	Žiadosť JUDr. Rastislava Dlugoša, sudcu Okresného súdu Nové Mesto nad Váhom,  o preloženie na výkon funkcie sudcu na Okresný súd Trnava                   (1 Ksr 145/2011) 

14.	Žiadosť JUDr. Evy Mészárosovej, sudkyne Okresného súdu Bratislava I, o preloženie na výkon funkcie sudcu na Okresný súd Bratislava V (SR 4/2011-6)

15.	Žiadosť JUDr. Ingrid Kalinákovej, sudkyne Okresného súdu Svidník, o preloženie na výkon funkcie sudcu na Okresný súd Prešov (SR 10/2011)

16.	Žiadosť  ministerky spravodlivosti Slovenskej republiky o započítanie inej právnickej praxe do času výkonu funkcie sudcu: sudkyňa Okresného súdu Bratislava IV JUDr. Daniela Kotrecová a sudkyňa Okresného súdu Prešov, JUDr. Monika Jusková (SR 14/2011)

17.	Žiadosť ministerky spravodlivosti Slovenskej republiky o započítanie inej právnickej praxe do času výkonu funkcie sudcu: sudkyňa Okresného súdu Levice, JUDr. Milena Jakubíková a sudca Krajského súdu v Nitre, JUDr. Ján Bernát (SR 21/2011)

18.	Vytvorenie komisie na vyhodnotenie majetkových priznaní sudcov za rok 2010
Rôzne:

19.	Správa z medzinárodnej konferencie k potláčaniu podvodu a korupcie v Európskej únii konanej v Budapešti (5. – 6. mája 2011)

20.	Žiadosť JUDr. Milana Španíra o prešetrenie a pozastavenie výkonu funkcie sudcu (KSR 167/2011)

21.	Žiadosť JUDr. Petra Paludu o zrušenie prijatého „Opatrenia predsedu Najvyššieho súdu Slovenskej republiky č. 24 z 28. októbra 2010 k Rozvrhu práce Najvyššieho súdu Slovenskej republiky“ SR(2/2011)

22.	List FRUCONA Košice, a. s., adresovaný ministerke spravodlivosti Slovenskej republiky (SR 16/2011)

23.	Informácia Mgr. Vladimíra Šárnika o podaní podnetu na podanie disciplinárneho návrhu voči JUDr. Gabriele Sobolovskej

24.	Informácia o publikácii VIA IURIS „Sloboda prejavu a žaloby na ochranu dobrej povesti“

25.	Oznámenie Ministerstva spravodlivosti Slovenskej republiky o stáži sudcov

26.	Projekty ENCJ

Predseda súdnej rady oboznámil záznam spísaný vedúcou Kancelárie Súdnej rady Slovenskej republiky, z ktorého vyplýva, že dnes o 7:45 hod. telefonicky oznámil JUDr. Igor Burger, že utrpel úraz nohy, požiadal o ospravedlnenie neúčasti na dnešnom zasadnutí súdnej rady. Zároveň požiadal o odročenie bodu „Voľba podpredsedu Najvyššieho súdu Slovenskej republiky“.

Prof. JUDr. Alexander Bröstl, CSc. navrhol doplniť program o nasledovný bod:

-	Vyhlásenie Súdnej rady Slovenskej republiky (uznesenie č.  1240), o doplnení predmetného bodu členovia súdnej rady hlasovali:
Za: 3
Proti: 12
Zdržali sa: 1
Neprítomní: 2

Predseda súdnej rady navrhol doplniť a upraviť program nasledovne: 

Doplniť:
-	„Návrh rozpočtu súdnictva na roky 2012 – 2014“ predložený kapitolou Ministerstvo spravodlivosti Slovenskej republiky
-	Žiadosť predsedníčky Krajského súdu v Nitre o predĺženie lehoty na podanie revíznej správy z mimoriadnej revízie,
Vypustiť:
-	Body 9, 13 týkajúcich sa žiadostí sudcov o preloženie, pri ktorých ministerka spravodlivosti Slovenskej republiky zrušila voľné miesta sudcov,
-	Správa z medzinárodnej konferencie k potláčaniu podvodu a korupcie v Európskej únii konanej v Budapešti (5. – 6. mája 2011)
Upraviť:
-	Posúdenie náležitosti návrhu kandidáta na podpredsedu Najvyššieho súdu Slovenskej republiky z hľadiska čl. 12 a čl. 13 Rokovacieho poriadku Súdnej rady 
Hlasovanie: 
Za: 15
Proti: 1
Zdržali sa: 0
Neprítomní: 2

Uznesenie č. 1245    
Súdna rada Slovenskej republiky schvaľuje doplnený a upravený program 63. zasadnutia.

Za overovateľa zápisnice bola navrhnutá JUDr. Daniela Švecová a za zapisovateľku Lucia Hučková.

Hlasovanie o overovateľovi zápisnice: JUDr. Daniela Švecová
Za: 15
Proti: 0
Zdržali sa: 1
Neprítomní: 2

Uznesenie č. 1246
Súdna rada Slovenskej republiky schvaľuje za overovateľa zápisnice JUDr. Danielu Švecovú  a za zapisovateľku zasadnutia Luciu Hučkovú.

Jednotlivé body programu súdna rada prerokovala s týmito závermi:

1.	Posúdenie návrhu kandidáta na podpredsedu Najvyššieho súdu Slovenskej republiky (SR 6/2011)
Členovia súdnej rady k posúdeniu návrhu kandidáta na podpredsedu Najvyššieho súdu Slovenskej republiky z hľadiska náležitostí uvedených v čl. 12 a čl. 13 Rokovacieho poriadku Súdnej rady Slovenskej republiky hlasovali nasledovne:

Za: 16
Proti: 0
Zdržali sa: 0
Neprítomní: 2

Uznesenie č. 1247
Súdna rada Slovenskej republiky konštatuje, že návrh kandidáta na podpredsedu Najvyššieho súdu Slovenskej republiky, JUDr. Igor Burger, spĺňa náležitostí uvedené v čl. 12 a čl. 13 Rokovacieho poriadku Súdnej rady Slovenskej republiky.

Predseda súdnej rady predložil návrh na odročenie bodu „Voľba podpredsedu Najvyššieho súdu Slovenskej republiky“.

Hlasovanie o návrhu na odročenie bodu „Voľba podpredsedu Najvyššieho súdu Slovenskej republiky“:
Za: 16
Proti: 0
Zdržali sa: 0
Neprítomní: 2

Uznesenie č. 1248 
Súdna rada Slovenskej republiky odročuje bod „Voľba podpredsedu Najvyššieho súdu Slovenskej republiky“.

2.	Predloženie právoplatných rozsudkov týkajúcich sa JUDr. Evy Koczánovej, sudkyne Okresného súdu Levice ( SR 19/2011)
Členovia súdnej rady sa oboznámili  s predloženými právoplatnými rozsudkami týkajúcimi sa JUDr. Evy Koczánovej, sudkyne Okresného súdu Levice. Sudkyňa požiadala súdnu radu, aby počas jej vyjadrenia bola vylúčená verejnosť. Na to členovia súdnej rady po podrobnejšej diskusii hlasovali nasledovne:
Hlasovanie o vylúčení verejnosti:
Za: 0
Proti: 6
Zdržali sa: 10
Neprítomní: 2

Uznesenie č. 1249
Súdna rada Slovenskej republiky konštatuje, že žiadosti JUDr. Evy Koczánovej o vylúčenie verejnosti z rokovania nie je možné vyhovieť, nakoľko zo zákona o súdnej rade vyplýva, že zasadnutia súdnej rady sú verejné.

Vzhľadom na prijaté uznesenie JUDr. Koczánová sa vyjadrila k predmetným rozsudkom bez vylúčenia verejnosti. Súdnej rade predložila vo fotokópii nasledovné doklady: 

1.	podací lístok č. 36024039, kde adresátom je Okresný súd Nové Zámky, 
2.	podanie Úradu špeciálnej prokuratúry GP SR z 28. januára 2009,
3.	podania Ministerstva vnútra SR, sekcia justičnej polície PZ, Č.p.:SJP-1450/OMVEK-2003 z 20. 8.2003
4.	dovolanie JUDr. Pavla Koczána proti rozsudku Krajského súdu v Nitre z 12. mája 2011, č.k. 3To/67/2010-1468.

JUDr. Koczánová uviedla, že proti rozhodnutiu Krajského súdu v Nitre bolo podané na Najvyšší súd Slovenskej republiky dovolanie. V tej súvislosti požiadala súdnu radu o odročenie rozhodnutia, predložiť návrh na jej odvolanie z funkcie sudcu, prezidentovi Slovenskej republiky, do rozhodnutia Najvyššieho súdu Slovenskej republiky.

Hlasovanie o návrhu na odročenie rozhodnutia o predložení návrhu na odvolanie z funkcie sudcu prezidentovi Slovenskej republiky, do momentu rozhodnutia Najvyššieho súdu Slovenskej republiky o jej dovolaní:
Za: 15
Proti: 0
Zdržali sa: 1
Neprítomní: 2

Uznesenie č. 1250
Súdna rada Slovenskej republiky odročuje rozhodnutie o predložení návrhu na odvolanie JUDr. Evy Koczánovej z funkcie sudcu prezidentovi Slovenskej republiky, do rozhodnutia Najvyššieho súdu Slovenskej republiky o jej dovolaní.

3.	„Správa o výsledkoch vnútornej revízie na Okresnom súde Žilina“                       (SR 11/2011) 

Členovia súdnej rady vzhľadom na ospravedlnenie JUDr. Dany Wänkeovej, vedúcej revízneho oddelenia Krajského súdu v Žiline, a JUDr. Jaroslava Maceka,  povereného plniť úlohy predsedu Okresného súdu Žilina sa zhodli tento bod rokovania odročiť.  Uvedený bod bude zaradený na rokovanie súdnej rady po návrate vedúcej revízneho oddelenia z dovolenky.

4.	Návrh novely Rokovacieho poriadku Súdnej rady Slovenskej republiky
Členom súdnej rady boli predložené dva návrhy na zmenu Rokovacieho poriadku Súdnej rady Slovenskej republiky. Nakoľko niektoré zmeny uvedené v návrhoch sú totožné, predseda súdnej rady požiadal jednotlivých predkladateľov o odôvodnenie predložených návrhov. JUDr. Babjaková odôvodnila potrebu zmeny Rokovacieho poriadku Súdnej rady Slovenskej republiky a na predloženom návrhu zotrvala. 
Členovia súdnej rady hlasovali o jednotlivých bodoch návrhu Rokovacieho poriadku predloženého JUDr. Babjakovou (o bodoch odlišných od návrhu predloženého komisiou):

Hlasovanie: Bod 1
Za: 3
Proti: 11
Zdržali sa: 2
Neprítomní: 2

Hlasovanie: Bod 2
Za: 3
Proti: 8
Zdržali sa: 5
Neprítomní: 2

Hlasovanie: Bod 3
Za: 3
Proti: 11
Zdržali sa: 2
Neprítomní: 2

Hlasovanie: Bod 5
Za: 3
Proti: 12
Zdržali sa: 1
Neprítomní: 2

JUDr. Jana Bajánková navrhla vypustiť z návrhu v Čl. 1 bod 1.
Členovia súdnej rady po oboznámení sa s modifikovaným návrhom rokovacieho poriadku, hlasovali nasledovne:
 
Hlasovanie: 
Za: 13
Proti: 0
Zdržali sa: 3
Neprítomní: 2

Uznesenie č. 1251
Súdna rada Slovenskej republiky schvaľuje návrh na zmenu Rokovacieho poriadku Súdnej rady Slovenskej republiky, ktorý bol schválený uznesením Súdnej rady Slovenskej republiky č. 1112 zo 17. januára 2011 sa mení a dopĺňa takto: 

Čl. 1
1.	V čl. 8 ods. 1 sa vypúšťajú slová „a overovateľ súdnej rady“. 

2.	Čl. 10 ods. 1 sa mení a dopĺňa takto: „Súdna rada predkladá prezidentovi Slovenskej republiky návrhy na odvolanie sudcov a spravidla v jarnom a jesennom termíne návrhy na vymenovanie sudcov“. 

3.	Čl. 14 sa mení a znie nasledovne:

1.	Súdna rada návrhy kandidátov na predsedu alebo podpredsedu najvyššieho súdu prerokuje a posúdi, či spĺňajú náležitosti uvedené v čl. 12 a čl. 13 tohto rokovacieho poriadku. 
2.	Súdna rada k prerokovaným návrhom prijme stanovisko. Uvedie v ňom, ktoré návrhy kandidátov za predsedu alebo podpredsedu najvyššieho súdu spĺňajú zákonom a týmto rokovacím poriadkom určené podmienky. Osobitne vo svojom stanovisku súdna rada uvedie tie návrhy, ktoré nespĺňali vopred určené podmienky. Na tieto návrhy sa neprihliada a zakladajú sa ad acta. 

4.	Čl. 32 sa dopĺňa odsekmi 8 a 9, ktoré znejú:

8. Kancelária súdnej rady plní všetky úlohy vyplývajúceho zo zákona č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov, ktoré sú spojené s odborným, organizačným, personálnym, administratívnym a technickým zabezpečením činnosti súdnej rady.

9. Kancelária súdnej rady na základe poverenia predsedu súdnej rady zabezpečuje elektronické spracovanie majetkových priznaní sudcov a ich zverejňovanie na webovej stránke súdnej rady. 
Čl. 2

Táto zmena rokovacieho poriadku nadobúda účinnosť 30. augusta 2011.

5.	Oznámenie ministerky spravodlivosti Slovenskej republiky o zrušení voľných miest sudcov na okresných súdoch
Súdna rada Slovenskej republiky berie na vedomie oznámenie ministerky spravodlivosti Slovenskej republiky o zrušení voľných miest sudcov na okresných súdoch.

6.	Žiadosť JUDr. Ondreja Kekeňáka, sudcu Okresného súdu Piešťany, o preloženie na výkon funkcie sudcu na Okresný súd Brezno (1 Ksr 134/2011)
Členovia súdnej rady prerokovali žiadosť JUDr. Ondreja Kekeňáka, sudcu Okresného súdu Piešťany o preloženie na výkon funkcie sudcu na Okresný súd Brezno a po zodpovedaní otázok jednotlivých členov súdnej rady, hlasovali nasledovne:
Hlasovanie:
Za: 12
Proti: 0
Zdržali sa: 4
Neprítomní: 2

Uznesenie č. 1252
Súdna rada Slovenskej republiky prekladá JUDr. Ondreja Kekeňáka, sudcu Okresného súdu Piešťany, na výkon funkcie sudcu na Okresný súd Brezno s účinnosťou od 1. januára 2012.

7.	Žiadosť JUDr. Petra Kvietka, sudcu Okresného súdu Revúca, o preloženie na výkon funkcie sudcu na Okresný súd Brezno (1 Ksr 150/2011)
Členovia súdnej rady prerokovali žiadosť JUDr. Petra Kvietka, sudcu Okresného súdu Revúca, o preloženie na výkon funkcie sudcu na Okresný súd Brezno a po zodpovedaní otázok jednotlivých členov súdnej rady, hlasovali nasledovne:

Hlasovanie:
Za: 0
Proti: 9
Zdržali sa: 5
Neprítomní: 4 (JUDr. Novák, JUDr. Babjaková)

Uznesenie č. 1253
Súdna rada Slovenskej republiky neprekladá JUDr. Petra Kvietka, sudcu Okresného súdu Revúca, na výkon funkcie sudcu na Okresný súd Brezno.

8.	Žiadosť JUDr. Jany Jarošovej, sudkyne Okresného súdu Trenčín, o preloženie na výkon funkcie sudcu na Okresný súd Piešťany                         (1 Ksr 142/2011) 
Členovia súdnej rady prerokovali žiadosť JUDr. Jany Jarošovej, sudkyne Okresného súdu Trenčín o preloženie na výkon funkcie sudcu na Okresný súd Piešťany a hlasovali nasledovne:

Hlasovanie:
Za: 11
Proti: 1
Zdržali sa: 3
Neprítomní: 3

Uznesenie č. 1254
Súdna rada Slovenskej republiky prekladá JUDr. Janu Jarošovú, sudkyňu Okresného súdu Trenčín, na výkon funkcie sudcu na Okresný súd Piešťany s účinnosťou                                 od 1. novembra 2011.

9.	Žiadosť JUDr. Natálie Kollárikovej, sudkyne Okresného súdu Piešťany, o preloženie na výkon funkcie sudcu na Okresný súd Bratislava V                            (1 Ksr 130/2011)
Členovia súdnej rady prerokovali žiadosť JUDr. Natálie Kollárikovej, sudkyne Okresného súdu Piešťany, o preloženie na výkon funkcie sudcu na Okresný súd Bratislava V a po zodpovedaní na otázky položené  jednotlivými členmi súdnej rady, hlasovali nasledovne:

Hlasovanie:
Za: 13
Proti: 0
Zdržali sa: 2
Neprítomní: 3 (JUDr. Novák)

Uznesenie č. 1255
Súdna rada Slovenskej republiky prekladá JUDr. Natáliu Kollárikovú, sudkyňu Okresného súdu Piešťany, na výkon funkcie sudcu na Okresný súd Bratislava V,                           s účinnosťou od 1. novembra 2011.

10.	Žiadosť JUDr. Beaty Gešvantnerovej, sudkyne Okresného súdu Zvolen, o preloženie na výkon funkcie sudcu na Okresný súd Prievidza                         (1 Ksr 135/2011)
Členovia súdnej rady prerokovali žiadosť JUDr. Beaty Gešvantnerovej, sudkyne Okresného súdu Zvolen, o preloženie na výkon funkcie sudcu na Okresný súd Prievidza a prijali nasledovné uznesenie:

Uznesenie č. 1256
Súdna rada Slovenskej republiky odročuje rokovanie o predmetnom bode na neurčito.

11.	Žiadosť JUDr. Andrey Gindlovej, sudkyne Okresného súdu Bánovce nad Bebravou, o preloženie na výkon funkcie sudcu na Okresný súd Žiar nad Hronom  (1 Ksr 144/2011)
Členovia súdnej rady prerokovali žiadosti JUDr. Andrey Gindlovej, sudkyne Okresného súdu Bánovce nad Bebravou, o preloženie na výkon funkcie sudcu na Okresný súd Žiar nad Hronom a po vyjadrení sudkyne a jednotlivých členov súdnej rady sa zhodli, že bude vhodné aj v tomto prípade odročiť rozhodnutie o žiadosti JUDr. Gindlovej o preloženie na iný súd do času, kým bude možné zrealizovať výmenu sudcov, resp. bude určené voľné miesto ministerkou spravodlivosti Slovenskej republiky, tak aby  bolo zachované personálne obsadenie súdov. Následne  a prijali uznesenie:

Uznesenie č. 1257
Súdna rada Slovenskej republiky odročuje rokovanie o predmetnom bode na neurčito.

12.	Žiadosť JUDr. Evy Mészárosovej, sudkyne Okresného súdu Bratislava I, o preloženie na výkon funkcie sudcu na Okresný súd Bratislava V                             (SR 4/2011-6)
Členovia súdnej rady prerokovali žiadosť JUDr. Evy Mészárosovej, sudkyne Okresného súdu Bratislava I, o preloženie na výkon funkcie sudcu na Okresný súd Bratislava V. V súvislosti s preložením sudkyňa bližšie objasnila dôvod preloženia a zodpovedala na otázky, ktoré členov súdnej rady v súvislosti s preložením zaujímali.

Hlasovanie:
Za: 13
Proti: 1
Zdržali sa: 2
Neprítomní: 2

Uznesenie č. 1258
Súdna rada Slovenskej republiky prekladá JUDr. Evu Mészárosovú, sudkyňu Okresného súdu Bratislava I, na výkon funkcie sudcu na Okresný súd Bratislava V, s účinnosťou                           od 1. novembra 2011.

13.	Žiadosť JUDr. Ingrid Kalinákovej, sudkyne Okresného súdu Svidník, o preloženie na výkon funkcie sudcu na Okresný súd Prešov (SR 10/2011)
Členovia súdnej rady po prerokovaní žiadosti JUDr. Ingrid Kalinákovej, sudkyne Okresného súdu Svidník, o preloženie na výkon funkcie sudcu na Okresný súd Prešov, hlasovali nasledovne:

Hlasovanie:
Za: 11
Proti: 0
Zdržali sa: 4
Neprítomní: 3 (JUDr. Babjaková)

Uznesenie č. 1259
Súdna rada Slovenskej republiky prekladá JUDr. Ingrid Kalinákovú, sudkyňu Okresného súdu Svidník, na výkon funkcie sudcu na Okresný súd Prešov s účinnosťou  od 1. októbra 2011.

14.	Žiadosť  ministerky spravodlivosti Slovenskej republiky o započítanie inej právnickej praxe do času výkonu funkcie sudcu: sudkyňa Okresného súdu Bratislava IV JUDr. Daniela Kotrecová a sudkyňa Okresného súdu Prešov, JUDr. Monika Jusková (SR 14/2011)

Členovia súdnej rady po prerokovaní žiadosti ministerky spravodlivosti Slovenskej republiky o započítanie inej právnickej praxe do času výkonu funkcie sudcu: sudkyňa Okresného súdu Bratislava IV JUDr. Daniela Kotrecová a sudkyňa Okresného súdu Prešov, JUDr. Monika Jusková hlasovali nasledovne:

Hlasovanie: JUDr. Daniela Kotrecová 
Za: 16
Proti: 0
Zdržali sa: 0
Neprítomní: 2

Hlasovanie: JUDr. Monika Jusková
Za: 1
Proti: 8
Zdržali sa: 7
Neprítomní: 2
Uznesenie č. 1260
Súdna rada Slovenskej republiky odporúča ministerke spravodlivosti Slovenskej republiky vyhovieť žiadosti JUDr. Daniely Kotrecovej o započítanie doby výkonu doterajšej právnickej praxe prokurátora do času výkonu funkcie sudcu pre účely týkajúce sa zdravotnej starostlivosti sudcu.
Súdna rada Slovenskej republiky neodporúča ministerke spravodlivosti Slovenskej republiky vyhovieť žiadosti JUDr. Moniky Juskovej o započítanie  doby výkonu doterajšej právnickej praxe do času výkonu funkcie sudcu pre účely týkajúce sa zdravotnej starostlivosti sudcu.

15.	Žiadosť ministerky spravodlivosti Slovenskej republiky o započítanie inej právnickej praxe do času výkonu funkcie sudcu: sudkyňa Okresného súdu Levice, JUDr. Milena Jakubíková a sudca Krajského súdu v Nitre, JUDr. Ján Bernát (SR 21/2011)
Členovia súdnej rady po prerokovaní žiadosti ministerky spravodlivosti Slovenskej republiky o započítanie inej právnickej praxe do času výkonu funkcie sudcu: sudkyňa Okresného súdu Levice, JUDr. Milena Jakubíková a sudca Krajského súdu v Nitre, JUDr. Ján Bernát, hlasovali nasledovne:

Hlasovanie: JUDr. Milena Jakubíková
Za: 0
Proti: 15
Zdržali sa: 1
Neprítomní: 2

Hlasovanie: JUDr. Ján Bernát 
Za: 16
Proti: 0
Zdržali sa: 0
Neprítomní: 2

Uznesenie č. 1261
Súdna rada Slovenskej republiky odporúča ministerke spravodlivosti Slovenskej republiky vyhovieť žiadosti JUDr. Jána Bernáta o započítanie doby výkonu doterajšej právnickej praxe prokurátora do času výkonu funkcie sudcu v súlade s ustanovením § 151 ods. 5 zákona č. 385/2000 Z. z.  o sudcoch a prísediacich a o zmene a doplnení niektorých zákonov v znení neskorších predpisov.
Súdna rada Slovenskej republiky neodporúča ministerke spravodlivosti Slovenskej republiky vyhovieť žiadosti JUDr. Mileny Jakubíkovej o započítanie  doby výkonu doterajšej právnickej praxe do času výkonu funkcie sudcu pre účely týkajúce sa zdravotnej starostlivosti sudcu.

16.	Vytvorenie komisie na vyhodnotenie majetkových priznaní sudcov za rok 2010
Predseda súdnej rady navrhol zloženie komisie na vyhodnotenie majetkových priznaní sudcov: JUDr. Jana Bajánková, JUDr. Helena Kožíková, JUDr. Mária Usačevová, JUDr. Jozef Janík a JUDr. Bohumil Novák.

Hlasovanie: JUDr. Jana Bajánková
Za: 15
Proti: 0
Zdržali sa: 1
Neprítomní: 2

Hlasovanie: JUDr. Helena Kožíková
Za: 15
Proti: 0
Zdržali sa: 1
Neprítomní: 2

Hlasovanie: JUDr. Mária Usačevová
Za: 15
Proti: 0
Zdržali sa: 1
Neprítomní: 2

Hlasovanie: JUDr. Jozef Janík
Za: 15
Proti: 0
Zdržali sa: 1
Neprítomní: 2

Hlasovanie: JUDr. Bohumil Novák
Za: 15
Proti: 0
Zdržali sa: 1
Neprítomní: 2

Uznesenie č. 1262
Súdna rada Slovenskej republiky schvaľuje komisiu na vyhodnotenie majetkových priznaní sudcov za rok 2010 v nasledovnom zložení: JUDr. Jana Bajánková, JUDr. Helena Kožíková,
JUDr. Mária Usačevová, JUDr. Jozef Janík, JUDr. Bohumil Novák, s tým, že vyhodnotenie bude prerokované súdnou radou do konca októbra 2011.

Rôzne:

17.	Žiadosť JUDr. Milana Španíra o prešetrenie a pozastavenie výkonu funkcie sudcu (KSR 167/2011)
Súdna rada Slovenskej republiky berie na vedomie žiadosť JUDr. Milana Španíra o prešetrenie a pozastavenie výkonu funkcie sudcu.

18.	Žiadosť JUDr. Petra Paludu o zrušenie prijatého „Opatrenia predsedu Najvyššieho súdu Slovenskej republiky č. 24 z 28. októbra 2010 k Rozvrhu práce Najvyššieho súdu Slovenskej republiky“ SR (2/2011)

Súdna rada Slovenskej republiky berie na vedomie žiadosť JUDr. Petra Paludu o zrušenie prijatého „Opatrenia predsedu Najvyššieho súdu Slovenskej republiky č. 24 z 28. októbra 2010 k Rozvrhu práce Najvyššieho súdu Slovenskej republiky“.

19.	List FRUCONA Košice, a. s., adresovaný ministerke spravodlivosti Slovenskej republiky (SR 16/2011)
Súdna rada Slovenskej republiky berie na vedomie list FRUCONA Košice, a. s., adresovaný ministerke spravodlivosti Slovenskej republiky.

20.	Informácia Mgr. Vladimíra Šárnika o podaní podnetu na podanie disciplinárneho návrhu voči JUDr. Gabriele Sobolovskej
Súdna rada Slovenskej republiky berie na vedomie informáciu Mgr. Vladimíra Šárnika o podaní podnetu na podanie disciplinárneho návrhu voči JUDr. Gabriele Sobolovskej.

21.	Informácia o publikácii VIA IURIS „Sloboda prejavu a žaloby na ochranu dobrej povesti“
Súdna rada Slovenskej republiky berie na vedomie informáciu o publikácii VIA IURIS „Sloboda prejavu a žaloby na ochranu dobrej povesti“

22.	Oznámenie Ministerstva spravodlivosti Slovenskej republiky o stáži sudcov
Súdna rada Slovenskej republiky berie na vedomie oznámenie Ministerstva spravodlivosti Slovenskej republiky o stáži sudcov.

23.	Projekty ENCJ
Predseda súdnej rady navrhol obsadiť prioritné projekty ENCJ pre roky 2011/2012 členmi súdnej rady:

Na projekt  Štandardy: Pokračovanie z obdobia 2010/2011 (ďalší vývoj spoločných noriem v oblasti menovania a výberu a prípadne spoločných štandardov v oblasti hodnotenia a auditu): JUDr. Peter Hulla
Hlasovanie:
Za: 15
Proti: 0
Zdržali sa: 1
Neprítomní: 2

Na projekt Žiadosť o pomoc: Preskúmanie: JUDr. Juraj Sopoliga

a)	metód, ktorými ENCJ môže reagovať na žiadosť o pomoc od členov a pozorovateľov a rád potenciálnych kandidátskych krajín na riešenie problémov, ktoré majú 
b)	príslušných limitov tejto pomoci 
Hlasovanie: 
Za: 15
Proti: 0
Zdržali sa: 1
Neprítomní: 2

Uznesenie č. 1263
Súdna rada Slovenskej republiky schvaľuje za členov projektových tímov ENCJ:
 Na projekt  
-	Štandardy: Pokračovanie z obdobia 2010/2011 (ďalší vývoj spoločných noriem v oblasti menovania a výberu a prípadne spoločných štandardov v oblasti hodnotenia a auditu) – JUDr. Peter Hulla a 
-	na projekt  Žiadosť o pomoc: Preskúmanie 
a)	metód, ktorými ENCJ môže reagovať na žiadosť o pomoc od členov a pozorovateľov a rád potenciálnych kandidátskych krajín na riešenie problémov, ktoré majú 
b)	príslušných limitov tejto pomoci – JUDr. Juraj Sopoliga.

24.	Žiadosť predsedníčky Krajského súdu v Nitre o predĺženie lehoty na podanie revíznej správy z mimoriadnej revízie 
Členovia súdnej rady po prerokovaní žiadosti predsedníčky Krajského súdu v Nitre o predĺženie lehoty na podanie revíznej správy z mimoriadnej revízie hlasovali nasledovne:

Za: 16
Proti: 0
Zdržali sa: 0
Neprítomní: 2

Uznesenie č. 1264
Súdna rada Slovenskej republiky schvaľuje predĺženie lehoty na podanie revíznej správy z mimoriadnej revízie do 30. septembra 2011.

Podpredsedníčka súdnej rady oboznámila členov súdnej rady s návrhom na podanie podnetu na začatie disciplinárneho konania proti sudcom Ústavného súdu Slovenskej republiky a súčasne odporučila o tento bod doplniť dnešné rokovanie. Po rozsiahlej diskusii sa členovia súdnej rady zhodli na zaradení tohto bodu na najbližšie rokovanie súdnej rady, ktoré odporučili predsedovi súdnej rady zvolať na 7. septembra 2011 o 11:00 hod. do budovy na Župnom námestí 13 v Bratislave. 

Predseda súdnej rady požiadal členov súdnej rady, aby zobrali na vedomie zvolanie súdnej rady na 7. september 2011 o 11:00 hod. Súčasne uviedol, že okrem uvedeného návrhu bude na program súdnej rady zaradený bod týkajúci sa návrhu rozpočtu súdnictva predložený ministerkou spravodlivosti  Slovenskej republiky a návrh rozpočtu Najvyššieho súdu a Kancelárie súdnej rady Slovenskej republiky predložený predsedom Najvyššieho súdu Slovenskej republiky.

Overovateľ:									Zapísala: